კეტი ბოუმანი

კეტი ლუიზ ბოუმანი (, დ. 1989/1990 წელი) — ამერიკელი ინჟინერი და კომპიუტერული მეცნიერი, რომელიც მუშაობს კომპიუტერული გამოსახულებების სფეროში. იგი ხელმძღვანელობდა შავი ხვრელის გამოსახულების გადასაღებ ჯგუფს. ის ასევე იყო Event Horizon-ის ტელესკოპის სამეცნიერო ჯგუფის წევრი, რომლის საშუალებითაც შავი ხვრელის პირველი ფოტო გადაიღეს.(April 2019) Focus on the First Event Horizon Telescope Results — the series of articles in The Astrophysical Journal Letters which report the EHT results.

კალიფორნიის ტექნოლოგიუr ინსტიტუტში, ბოუმანი დაინიშნა ასისტენტ პროფესორის თანამდებობაზე 2019 წლის ივნისში, მოგვიანებით, 2020 წელს კი - მას პროფესორის სტატუსი მიენიჭა.

 ადრეული წლები და კარიერა 
ბოუმანი გაიზარდა დასავლეთ ლაფაიეტში, ინდიანაში. მისი მამა, ჩარლზ ბოუმანი, ელექტრო და კომპიუტერული ინჟინერიისა და ბიოსამედიცინო ინჟინერიის პროფესორია პურდუს უნივერსიტეტში, ინდიანაში.

როგორც საშუალო სკოლის მოსწავლემ, კეტი ბოუმანმა ჩაატარა ვიზუალიზაციის კვლევა პურდუს უნივერსიტეტში. მან დაამთავრა დასავლეთ ლაფაიეტის უმცროსთა და უფროსთა საშუალო სკოლა 2007 წელს. კეტი ბოუმანმა Event Horizon-ის ტელესკოპის შესახებ პირველად 2007 წელს, სკოლაში სწავლის დროს შეიტყო.

ბოუმანმა ელექტრო ინჟინერია მიჩიგანის უნივერსიტეტში შეისწავლა და 2011 წელს ფაკულტეტის წარჩინებული კურსდამთავრებული გახდა. მან 2013 წელს მაგისტრის ხარისხი მიიღო, 2017 წელს კი დოქტორანტურა დაასრულა მასაჩუსეტსის ტექნოლოგიურ ინსტიტუტში. ის ელექტრონიკისა და კომპიუტერული მეცნიერებების დოქტორია.

მასაჩუსეტსის ტექნოლოგიურ ინსტიტუტში ბოუმანი იყო მასაჩუსეტსის ინსტიტუტის კომპიუტერული მეცნიერებისა და ხელოვნური ინტელექტის ლაბორატორიის (CSAIL) წევრი. ეს სამეცნიერო ჯგუფი ასევე მუშაობდა მასაჩუსეტსის ჰეისტაკის ობსერვატორიასთან და Event Horizon-ის ტელესკოპთან. კეტი ბოუმანი ეროვნული სამეცნიერო ფონდის სამაგისტრო სტიპენდიატი იყო. მის სამაგისტრო ნაშრომს მიენიჭა ერნსტ გილემინის პრემია ინჟინერიის საუკეთესო სამაგისტრო ნაშრომისთვის. მის სადოქტორo დისერტაციას: ექსტრემალური გამოსახულების ფიზიკური მოდელის ინვერსიის საშუალებით: კუთხეების დანახვა და შავი ხვრელების ვიზუალიზაცია მეცნიერი უილიამ ფრიმენი ხელმძღვანელობდა. სადოქტორო ხარისხის მიღებამდე ბოუმანმა წაიკითხა მოხსენება TEDx-ის კონფერენციაზე სახელწოდებით: „როგორ გადავიღოთ შავი ხვრელი“, სადაც განმარტებული იყო ალგორითმები, რომელთა საშუალებითაც შავი ხვრელის პირველი ფოტოების გადაღება იყო შესაძლებელი. ვიდეომ 2 მილიონზე მეტი ნახვა დააგროვა. ის ასევე გამოსცემდა სამეცნიერო ჟურნალებს და აწყობდა კონფერენციებს, რითაც ის 2020 წელს h ინდექსში მე-19 ადგილზე მოხვდა.Katherine L. Bouman, Google Scholar. https://scholar.google.com/citations?hl=en&user=7lhbMtgAAAAJ

 კვლევები და კარიერა 
დოქტორის ხარისხის მოპოვების შემდეგ, ბოუმანი შეუერთდა ჰარვარდის უნივერსიტეტის, Event Horizon-ის ტელესკოპის გამოსახულებების ჯგუფს.

მინი|274x274პქ|შავი ხვრელის პირველი ფოტოსურათი, რომელიც 2019 წლის აპრილში გამოქვეყნდა
ბოუმანი 2013 წელს შეუერთდა Event Horizon-ის ტელესკოპის პროექტს. ის ხელმძღვანელობდა შავი ხვრელის გამოსახულების გადასაღები ალგორითმის შემმუშავებელ ჯგუფს. სწორედ ამ ჯგუფის მიერ შემუშავებული მასალები იყო გამოყვენებული პირველი სურათის მისაღებად 2019 წლის აპრილში. ბოუმანმა მნიშვნელოვანი როლი ითამაშა ამ გამოსახულების მოპოვებაში, გადამოწმებაში და Event Horizon-ის ტელესკოპის მიერ გადაღებული ფოტოების ფილტრაციის სწორად შერჩევაში. ასევე მონაწილეობდა ვიზუალიზაციის ძლიერი ჩარჩოს შემუშავებაში, რომელიც რეკონსტრუქციის სხვადასხვა ტექნიკის საშუალებით გამოსახულებებს ადარებს. მისი ჯგუფი აანალიზებს Event Horizon-ის ტელესკოპის სურათებს, რომ უფრო მეტი შეიტყონ გრავიტაციულ ველში ზოგადი ფარდობითობის შესახებ.

ფოტო, სადაც ბოუმანი Event Horizon-ის ტელესკოპის მიერ გადაღებული შავი ხვრელის ფოტოს ზეიმობს, სოციალურ მედიაში ვირუსული გახდა. მის შესახებ დაწერა მრავალმა გავლენიანმა გამოცემამ. ამ ფოტოსურათმა ზოგიერთი ადამიანი და მედია საშუალება შეცდომაში შეიყვანა, რადგან მათ ბოუმანი პროექტის „მარტოხელა გენიოსი“ ეგონათ. ამასთან, თავად ბoუმანმა არაერთხელ აღნიშნა, რომ ამ შედეგს თანამშრომლობის საშუალებით მიაღწიეს და დასძინა, რომ გუნდურ მუშაობას მეცნიერებაში უდიდესი ადგილი უჭირავს. ბოუმანი ასევე გახდა ინტერნეტ შევიწროების სამიზნე, რის შესახებაც მისმა კოლეგა ანდრიუ ჩაელმა Twitter-ზე დაწერა: „საშინელი და სექსისტური თავდასხმებია ჩემს კოლეგასა და მეგობარზე“. მომხმარებლები აცხადებდნენ, რომ ბოუმანს შავი ხვრელის ფოტოს გადაღებაზე ძალიან მცირე წვლილი მიუძღვის და ფონს გუნდის წევრების ხარჯზე გავიდა.

ბოუმანი შეუერთდა კალიფორნიის ტექნოლოგიურ ინსტიტუტს 2019 წლის ივნისში როგორც ასისტენტ პროფესორი. ინსტიტუტში კეტი კომპიუტერული სისტემების და მანქანური სწავლების გამოყენებით გამოთვლითი გამოსახულების ახალი სისტემების შექმნაზე მუშაობას. მისი ფაკულტეტის ვებ-გვერდის თანახმად, იგი არის ასისტენტ პროფესორი გამოთვლითი და მათემატიკური მეცნიერებების, ელექტრო ინჟინერიისა და ასტრონომიის საკითხებში. ბოუმანმა კალიფორნიის ტექნოლოგიურ ინსტიტუტში 2020 წელს პროფესორის სტატუსი მოიპოვა.

ბოუმანი არის ბრიტანული გაზეთის, Astronomy Now-ის რედაქტორი, რომლის სტატიებიც სამყაროსა და ასტრონომიის შესახებაა...

რესურსები ინტერნეტში
 Event Horizon-ის ტელესკოპი, C-SPAN, 16 მაისი, 2019

სქოლიო

კატეგორია:XXI საუკუნის ამერიკელი ქალი მეცნიერები
კატეგორია:მიჩიგანის უნივერსიტეტის კურსდამთავრებულები
კატეგორია:მასაჩუსეტსის ტექნოლოგიის ინსტიტუტის კურსდამთავრებულები
კატეგორია:ჰარვარდის უნივერსიტეტის პერსონალი
კატეგორია:ამერიკელი ინჟინრები
კატეგორია:ამერიკელი აკადემიკოსები
კატეგორია:ცოცხალი ადამიანები